Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 210

1. évfolyam – Az első félévre szánt anyag elsősorban képekre és rajzokra épül. 2–3. évfolyam – A 2. évben egy-egy figuránál megjelenhet a szó nyomtatott formája is, hogy a gyermek ún. szóképekben szokja az írásképet. – Az illusztrációk (rajzok, képek, fényképek) szemléletesek legyenek (viccesek is lehetnek), de ne bonyolultak. – A szövegek, szituációk stb. feleljenek meg a gyermekek életkorának és érdeklődésének. – Legyenek benne játékok, és bábjátékokra alkalmas rövid mesék. – Legyen benne részismétlés, ismétlés. Fontos a külső megjelenítés is: – színes, akár képekkel is illusztrált borító, – a könyvben sok kép legyen, – tartalmazzon színezésre, kifestésre alkalmas rajzokat is. 2009/72. szám Az alábbi felsorolás – a teljesség igénye nélkül – bemutatja a tankönyvválasztás legfontosabb szempontjait. Ezzel kívánunk segítséget nyújtani abban, hogy a választás mind a tanár, mind a tanulók teljes megelégedését szolgálja, és közösen a legnagyobb fejlődést érjék el a célnyelv tanításában és elsajátításában. NAT kompatibilitás Taníthatóság Interkulturális ismeretek Kiejtés, intonáció Alapok megteremtése A könyv stílusa Motiváció Életszerűség Világos felépítés Változatos, az életkornak megfelelő témák A nyelvi egységek egymásra épülése Korszerű tananyag Készségfejlesztés Koncentráció más tantárgyakkal A szókincs mennyisége és minősége A hangkazetta anyaga Játékosság Változatos feladatok Fokozatosság Sokszínűség Vonzó ábrák, képek Árérték arány Konkrét témaköröket és fogalomköröket az 1–3. évfolyamra a kerettanterv nem ad, játékos, mozgásos, rajzos foglalkozást javasol bármely olyan tankönyvvel és taneszközökkel, amellyel ennek a korosztálynak az érdeklődése felébreszthető és fenntartható. Angol és német nyelv 4. évfolyam Célok és feladatok Pozitív attitűd kialakítása A kisiskoláskori idegennyelv-tanulás elsődleges célja az idegen nyelv és annak tanulása iránti pozitív attitűd kialakítása, azaz az idegen nyelv megszerettetése a gyerekekkel. Amennyiben már korábban elkezdték és megszerették az idegen nyelv tanulását, a pedagógus és a nyelvóra feladata a meglévő motiváció és kedvező hozzáállás megőrzése fenntartása, erősítése. Fókuszban: a nyelvelsajátítás Gyermekkorban a nyelvtanulás a természetes nyelvelsajátítás folyamataira épül. Ezért ebben az életkorban a nyelvelsajátítást – a nyelvtanulással szembeállítva – kell célként és feladatként megnevezni, és az anyanyelv-elsajátítás természetes folyamatához kell közelíteni. A kisiskolás gyermek jellemző tevékenységei a játék, a mozgás, az ének, ügyességi, nyelvi és logikai játékok, a mesehallgatás, a mesemondás, a szerepjátékok stb. Ezért a gyerekek számára érdekes, önmagában is motiváló, életkorukhoz illő, tevékenységek nagy választékát kell biztosítanunk, nagy hangsúlyt fektetve a tantárgyközi integrációra. A nyelvelsajátítás tanórai megvalósítása Támaszkodjunk az általános iskola előző szakaszában elsajátított ismeretekre, készségekre és képességekre ugyanúgy, mint a tanulók otthonról hozott háttérismereteire Az órákon a gyerekek az ismeretlen nyelven hallottakat a világról kialakult ismereteik alapján értelmezik, ezért hasznos, ha a tananyag az általuk ismert tartalmakra épül, ami például más tantárgyak anyagának integrálásával érhető el. Az életkor szerepe a nyelvelsajátításban A nyelvtanulásnak ebben a szakaszában, az idősebb korosztályra jellemző látványos nyelvi eredmény nem várható, ugyanakkor rendkívüli fontossággal bír a későbbi nyelvi és pedagógiai fejlődés szempontjából. A nyelvtanulás kezdeti szakaszában egyes gyerekeknél előfordulhat egy ún. csendes szakasz, melynek során eleinte – ameddig készen nem érzik magukat erre – nemigen szólalnak meg. A kezdeti nyelvtanulási folyamatban a négy nyelvi alapkészség közül a legfontosabbak a hallott szöveg értésének és a beszédkészségnek a fejlesztése. Ezt a tanórai utasításokkal, mozgásra épülő játékokkal, cselekedtető feladatokkal érhetjük el. A fokozatos fejlődés során el kell érnünk, hogy a tanuló merjen idegen nyelven megszólalni. Sokoldalú személyiségfejlesztés Kisiskolásokról lévén szó, a tanítás-tanulás középpontjában a holisztikus, az egész személyiséget harmonikusan fejlesztő megközelítés áll. Olyan tevékenységi formákat kell választani a nyelvi foglalkozásokon, melyek a tanulók nyelvi készségein kívül személyiségük más – érzelmi, értelmi, társas, erkölcsi, testi – területeit is fejlesztik egyidejűleg. Az érzékszervek és az érzelmek minél teljesebb, szélesebb körű bevonása, a különböző tanulói típusoknak megfelelő tanítási technikák (pl. vizuális, mozgásos) alkalmazása és variálása biztosítja a tananyag több oldalról való 2009/72. szám megközelítését, kellő mélységű rögződését, emlékezetessé téve a tanulási folyamatot minden egyes tanuló számára. A folyamatos ismétlésnek nagy jelentősége van az ismeretek hosszú távú memóriába vésődése szempontjából. Készségfejlesztés A negyedik évfolyamon elsősorban a szóbeliség: a hallás utáni értés és a beszédkészség fejlesztése a meghatározó. A nyelvórán a pedagógus már a kezdetektől törekedjen a célnyelvi óravezetésre. Az önálló beszéd tekintetében a követelmények a szó és az egyszerű mondat szintjén mozognak. Elengedhetetlen a helyes kiejtésre való törekvés, hiszen ebben az életkorban a gyerekek még nagyon fogékonyak erre. Ezért nagyon fontos, hogy a tanulók a pedagógustól mindig a helyes kiejtést hallják. (Ezért hasznos az anyanyelvi beszélőkkel készített hanganyagok használata is!) Amennyiben a tanulók már korábban elkezdték az idegen nyelvvel való ismerkedést, negyedik osztályos korukra nagy valószínűséggel már foglalkozhatnak az olvasással és az írással. Az idegen nyelven történő írás és olvasás bevezetésével – figyelembe véve az adott tanulócsoport összetételét, képességeit, érdeklődését, motivációját – érdemes várni, amíg erre a konkrét igény megfogalmazódik. A műveltségterület tantárgyi rendszere és óraszámai Az általános iskola helyi tantervében határozza meg az élő idegen nyelv oktatására fordítható időkeretet. A Nemzeti Tankönyvkiadó által javasolt A illetve B program a 4. évfolyamon a heti két-, illetve háromórás nyelvoktatásra kínál kerettantervet angol és német nyelvre. Évfolyam 4. Tantárgyak A B Angol nyelv (heti összes óraszám) Német nyelv (heti összes óraszám) Évi összes óraszám A tanulók értékelése Az értékelésnek továbbra is az a legalapvetőbb funkciója, hogy motiválja a tanulót az idegen nyelv tanulásában. Ezért a visszajelzés a 4. évfolyamon is elsősorban pozitív. Kialakul emellett az a funkció is, hogy visszajelzést adjon arról, a tanuló a készségfejlesztés területén az adott időpontban (a tanév közben folyamatosan vagy a tanév végén) éppen hol tart. Visszajelzés a tanulónak (és a szülőnek), hogy melyek az erős és gyenge pontjai, milyen attitűd jellemzi a nyelvtanuláshoz való viszonyát, honnan meríthet bátorítást, önbizalmat, illetve hová kell még energiát befektetnie. Mivel a tanuló nem utasítható osztályismétlésre az 1–4. évfolyam egyikében sem, a teljesítmény szöveges értékelése kap hangsúlyt. Az érdemjegyekért folyó versengés helyett sokkal inkább a kooperációt, az együttműködést kell elősegítenie. Az értékelés szempontjai közé is be kell, hogy kerüljön a tanulók együttműködési hajlandósága. A tanterv alkalmazásához szükséges speciális képesítési követelmények és tárgyi feltételek megegyeznek a

Source: https://magyarkozlony.hu/hivatalos-lapok/4559d516f6e31f733f042f9eea3ea96b48ce8ba2/dokumentumok/0d07dc151ac9189a7b073bd52d17093e55227c3d/letoltes